PolyAgent/wiki_georgian_en_parallel_20231101 huggingface dataset:
Manda

Manda may refer to:
Places
Kafr Manda, Arab town in the Lower Galilee
Manda Upazila, an upazila in the Division of Rajshahi, Bangladesh
Manda, Kale, a village in Burma
Manda, Guinea, a town in the Labé Region
Manda, Jammu, India, a village
Manda (zamindari), an erstwhile feudal estate in India, near Allahabad
Manda (Tanzanian ward), an administrative ward in Dodoma Region, Tanzania
Manda, Missouri, a ghost town in the United States
Manda National Park, Chad
Manda Island, Lamu Archipelago, Kenya
People
Manda people, an ethnic and linguistic group in southern Tanzania
Manda (name), a list of people with the given name or surname
Fictional characters
Manda Best, in the soap opera EastEnders
Manda (kaiju), a dragon-based kaiju that appears in Japanese monster films
Manda, a giant snake in the Naruto manga series
Other uses
Manda (beetle), a genus of insects in the family Staphylinidae
Beth manda, a place of worship for followers of Mandaeism
Manda (Mandaeism), the concept of gnosis or spiritual knowledge in Mandaeism
Manda language (disambiguation), multiple languages
Manda (goddess), a Hindu deity
See also
Mandar (disambiguation)
Ibn Manda (died 1004/5), Isfahani Sunni Hadith scholar
Kafr Manda, an Israeli-Arab town in the Lower Galilee, near Nazareth
Manda Formation, a geologic formation in Tanzania
Amanda (disambiguation)
Mandau (disambiguation)
Mande (disambiguation)
Language and nationality disambiguation pages
ოტოკარ ჩერნინი

ოტოკარ ჩერნინი (დ. 26 სექტემბერი, 1872, ბოჰემია, ავსტრია-უნგრეთის იმპერია — გ. 4 აპრილი, 1932, ვენა, ავსტრია) — ავსტრიელი პოლიტიკური მოღვაწე, გრაფი. 1903 წელს ჩეხეთის სეიმის დეპუტატად აირჩიეს შოვინისტური გერმანული პარტიიდან. 1912 წლიდან იყო ავსტრია-უნგრეთის რაიხსრატის ზედა პალატის წევრი. 1916 წლის დეკემბრიდან 1918 წლის აპრილამდე საგარეო საქმეთა მინისტრი; ჰაბსბურგების მონარქიის კრიზისის სიღრმეში გაცნობიერებული, მიისწრაფოდა კომპრომისულ ზავისაკენ ანტანტასთან და ამ მიზნით საიდუმლო მოლაპარაკებები გამართა საფრანგეთთან (მოლაპარაკების შესახებ ინფორმაცია მოგვიანებით პრესამ შეიტყო, რამაც ჩერნინის გადადგომა გამოიწვია). 1920–1923 წლებში ავსტრიის ეროვნული საბჭოს წევრი იყო.
რესურსები ინტერნეტში
ავსტრიელი პოლიტიკოსები
დაბადებული 26 სექტემბერი
დაბადებული 1872
გარდაცვლილი 4 აპრილი
გარდაცვლილი 1932
პადრე-აბადის რაიონი

პადრე-აბადის რაიონი — რაიონი პერუში, უკაიალის რეგიონის პადრე-აბადის პროვინციაში. მდებარეობს ზღვის დონიდან 150 მეტრზე. 2007 წლის მონაცემებით, მოსახლეობა 5 185 ადამიანს შეადგენდა, სიმჭიდროვე 2.4 ადამიანი კმ²-ზე. ფართობი 2 151 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უკაიალის რეგიონის რაიონები
პადრე-აბადის პროვინციის რაიონები
იურის მონასტერი

იურის მონასტერი — რუსული არქიტექტურის ძეგლი, რუსეთის უძველესი მონასტერი. ააშენა ხუროთმოძღვარმა პეტრემ. მშენებლობა დაიწყო 1119 წელს. მდებარეობს ნოვგოროდის ახლოს. XII_XIV საუკუნეებში ნოვგოროდი იყო ცენტრი ფეოდალური რესპუბლიკიისა, რომელიც კიევის რუსეთის შემადგენლობაში შედიოდა. მონასტრის ნაგებობათაგან შემორჩენილია წმინდა გიორგის ტაძარი ექვსი სვეტითა, სამი გუმბათით და კოშკით. ტაძრის ფასადი შემკულია ვიწრო და ღრმა ნიშების რიგით. 1825-1827 წლების გადაკეთების დროს შენობ დამახინჯდა, დაიკარგა ძველი მოხატულობა. 1933-1936 წლებში ტაძარი აღადგინეს და ძველი სახე დაუბრუნეს.
ლიტერატურა
რუსეთის მონასტრები
ლინარესის პროვინცია

ლინარესის პროვინცია
ლინარესი — პროვინცია ჩილეში, შედის მაულეს რეგიონის შემადგენლობაში. ადმინისტრაციული ცენტრი ქალაქი ლინარესი. პროვინცია მოიცავს 8 კომუნას.
ფართობი — 10 049,2 კმ². მოსახლეობა — 244 053 კაცი. სიმჭიდროვე — 25,27 ად/კმ².
რესურსები ინტერნეტში
ოფიციალური საიტი
სტატისტიკის ეროვნული ინსტიტუტი
Linares Museum of Arts and Crafts
ოფიციალური საიტი
Discover Linares
მაულეს რეგიონის პროვინციები
შინდარის წმინდა გიორგის ეკლესია

შინდარის წმინდა გიორგის ეკლესია — არქიტექტურული ძეგლი, საკულტო ნაგებობა თიღვის მუნიციპალიტეტის სოფელ შინდარაში. აგებულია გვიან შუა საუკუნეებში.
დარბაზული ეკლესია ნაგებია მოყვითალო ქვიშაქვით. ნაგებობა გეგმით სწორკუთხაა. აღმოსავლეთით დასრულებულია ნახევარწრიული აბსიდით, რომლის ცენტრში სწორკუთხა სარკმელია გაჭრილი. სარკმლის ძირში ტრაპეზის ქვა დევს. აბსიდის ჩრდილოეთით ორი, ხოლო სამხრეთით ერთი სწორკუთხა ნიშაა. აბსიდი დარბაზისაგან გამოყოფილია შვერილებით.
ეკლესიის კედლები შემორჩენილია 3-4 მეტრის სიმაღლეზე. სამხრეთ კედელში გაჭრილია სწორკუთხა სარკმელი. არქიტრავული შესასვლელი სამხრეთიდანაა.
ეკლესიის კამარა და კონქი ჩამოქცეულია. კედლები დაბზარული და პერანგშემოცლილია. ტერიტორიაზე ყრია ჩამონაშალი ქვა. მიწის დონე აწეულია.
ლიტერატურა
შიდა ქართლი, ზნაურის (ყორნისი) რაიონის არქიტექტურული მემკვიდრეობა, ტ. II, 2004
თიღვის მუნიციპალიტეტის ტაძრები
ნიკოლა კლიუსევი

ნიკოლა კლიუსევი (დ. 2 ოქტომბერი, 1927, შტიპი, იუგოსლავიის სამეფო — გ. 16 იანვარი, 2008, სკოპიე, მაკედონია) — მაკედონიელი ეკონომისტი და სახელმწიფო მოღვაწე, მაკედონიის პირველი პრემიერ-მინისტრი (1991-1992 წწ.) ქვეყნის მიერ დამოუკიდებლობის გამოცხადების შემდეგ. ქვეყნის თავდაცვის მინისტრი 1998-2000 წლებში.
1953 წელს დაამთავრა ბელგრადის უნივერსიტეტი. აქვე მიიღო სამეცნიერო ხარისხი. მაკედონიის იუგოსლავიიდან გამოყოფის შემდეგ ქვეყნის პირველი პრემიერ-მინისტრი გახდა. მისი ხელმძღვანელობით შემოიღეს ეროვნული ვალუტა - დენარი. გარდა ამისა, იგი აწარმოებდა რტულ მოლაპარაკებებს მაკედონიიდან იუგოსლავიის ჯარების გაყვანის შესახებ. პრემიერის თანამდებობაზე ყოფნის პერიოდში არ იყო არც-ერთი პარტიის წევრი.
1998-2000 წლებში იგი კვლავ მთავრობაშია, როგორც თავდაცვის მინისტრი.
რესურსები ინტერნეტში
Почина Никола Кљусев, прв премиер на независна Македонија
ჩრდილოეთ მაკედონიის პრემიერ-მინისტრები
დაბადებული 2 ოქტომბერი
დაბადებული 1927
გარდაცვლილი 16 იანვარი
გარდაცვლილი 2008
ჩრდილოეთ მაკედონელი ეკონომისტები
გიორგი ჯინჭველაშვილი

გიორგი ჯინჭველაშვილი (დ. 18 იანვარი, 1976, ქუთაისი) — ქართველი სპორტსმენი (ბერძნულ-რომაული ჭიდაობა), ევროპის ჩემპიონატის მეორე პრიზიორი (1997), შვედეთის (1991), ფინეთისა (1997) და ირანის (1998) საერთაშორისო ტურნირებში გამარჯვებული.
ძირითადი შედეგები
რესურსები ინტერნეტში
გიორგი ჯინჭველაშვილი — ქართული სპორტი
დაბადებული 18 იანვარი
დაბადებული 1976
ქუთაისში დაბადებულები
ქართველი მოჭიდავეები ბერძნულ-რომაულ სახეობაში
დიოგუ-დი-ვასკონსელუსი (მინას-ჟერაისი)

დიოგუ-დი-ვასკონსელუსი (მინას-ჟერაისი)
დიოგუ-დი-ვასკონსელუსი — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ორუ-პრეტუს შემადგენლობაში.
2010 წლის მონაცემებით, მოსახლეობა 3 848 ადამიანს შეადგენდა, მოსახლეობის სიმჭიდროვე 23.31 კმ²-ზე. ფართობი 165 091 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
სევერობაიკალსკი

სევერობაიკალსკი — ქალაქი რუსეთში, ბურიატეთში. მდებარეობს ბაიკალის ტბის პირას, ქალაქ ულან-უდედან 440 კილომეტრში, ირკუტსკიდან 500 კილომეტრში. ქალაქის სიახლოვესაა მდინარე ტიის შესართავი. 2010 წლის აღწერის მონაცემებით ქალაქში ცხოვრობდა 24 929 ადამიანი. რკინიგზის სადგური. რკინიგზის ტრანსპორტის, თევზის ქარხნის, ხე-ტყის დამზადების საწარმო; განვითარებულია მშენებლობა, ტურიზმი. კლიმატი კონტინენტურია. დაარსდა 1974 წელს. ქალაქის ისტორია დაკავშირებულია ბაიკალ-ამურის მაგისტრალის მშენებლობასთან. შეიქმნა როგორც სარკინიგზო პროექტის ცენტრალური წერტილი. 1974 წლის 23 ივლისს ჩაასახლეს კომკავშირელები, რომლებმაც შრომითი ბანაკები დააარსეს. რკინიგზის განვითარებასთან ერთად სწრაფად გაიზარდა საკუთრივ ბანაკიც.
1978 წელს აშენდა პირველი კაპიტალური სახლი. 1980 წლიდან აქვს ქალაქის სტატუსი. უზრუნველყოფილია ყველა სახის ტრანსპორტით. 25 კილომეტრში მდებარეობს რეგიონული აეროპორტი.
რესურსები ინტერნეტში
სევერობაიკალსკი – ოფიციალური საიტი
ქალაქი სევერობაიკალსკი
ბურიატეთის ქალაქები
იაკობ II (ბადენი)

იაკობ II (ბადენი)
მარკგრაფი იაკობ II ფონ ბადენი (დ. 6 ივნისი, 1471 — გ. 27 აპრილი, 1511, კელნი) — ბადენის მარკგრაფის კრისტოფ I-ის და მისი მეუღლის ოტილი ფონ კაცენელნბოგენის ვაჟი და 1503 წლიდან ტრირის არქიეპისკოპოსი.
ტრირის არქიეპისკოპოსები
დაბადებული 6 ივნისი
დაბადებული 1471
გარდაცვლილი 27 აპრილი
გარდაცვლილი 1511
ბრილი (ხაშურის მუნიციპალიტეტი)

ბრილი (ხაშურის მუნიციპალიტეტი)
ბრილი — სოფელი საქართველოში, შიდა ქართლის მხარის ხაშურის მუნიციპალიტეტში (ალის თემი), ლიხის ქედის აღმოსავლეთ კალთაზე, მდინარე ბურნეულის (ჭერათხევის მარჯვენა შენაკადი) სათავეში. ზღვის დონიდან 750 მეტრი, ხაშურიდან 24 კილომეტრი. სოფელში 2006 წლის 1 იანვრის მონაცემებით ცხოვრობს 156 კომლი, სულ 468 ადამიანი.
დემოგრაფია
2002 წლის აღწერის მონაცემებით სოფელში 475 ადამიანი. 2014 წელს კი ფიქსირდება კლება, სოფელში ცხოვრობს 313 კაცი, საიდანაც 158 მამაკაცია, ხოლო 155 ქალი
ღირსშესანიშნაობა
სოფელ ბრილში ნაპოვნია X საუკუნის ქართული ოქრომჭედლობის ნიმუში ”ბრილის ჯვარი”, რომელიც საქართველოს ეროვნულ მუზეუმში ინახება. სოფელი მდიდარია არქიტექტურული ძეგლებით: ეკლესია ბერისა, სომხების საყდარი, ქვაბთაკერის წმინდა ნინოს ეკლესია, წმინდა გიორგის ეკლესია, ღვთისმშობლის ეკლესია და ფერისცვალების ეკლესია.
ლიტერატურა
ს. მაკალათია, ფრონის ხეობა, თბ., 1963 წ. გვ. 76
სქოლიო
ხაშურის მუნიციპალიტეტის სოფლები
პარაკურუ

პარაკურუ — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილოეთ მეზორეგიონს.
2010 წლის მონაცემებით, მოსახლეობა 31 638 ადამიანს შეადგენდა. ფართობი 303.253 კმ²-ია. მოსახლეობის სიმჭიდროვე 104.33 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
ნაირა გლუნჩაძე

ნაირა გლუნჩაძე
ნაირა ვახტანგის ასული გლუნჩაძე (დ. 30 მარტი, 1955, თბილისი) — ქართველი მომღერალი (სოპრანო). ტულუზის (საფრანგეთი) საერთაშორისო კონკურსის დიპლომანტი (1987), ბუსეტოს (იტალია) „ვერდის ხმების“ საერთაშორისო კონკურსის ლაურეატი (1992, I პრემია).
ბიოგრაფია
1981 წელს დაამთავრა თბილისის სახელმწიფო კონსერვატორია (პროფ. გ. ქართველიშვილის კლასი). ამავე წელს ჩაირიცხა ზაქარია ფალიაშვილის ოპერისა და ბალეტის თეატრის დასში და გახდა წამყვანი სოლისტი. ასრულებდა ქართულ და უცხოურ ოპერების მთავარ პარტიებს: მარო და მარიხი (ზაქარია ფალიაშვილის „დაისი“, „აბესალომ და ეთერი“), ვიოლეტა და დეზდემონა (ჯუზეპე ვერდის „ტრავიატა“, „ოტელო“), ცერლინა (ვოლფგანგ ამადეუს მოცარტის „დონ ჟუანი“), მარგარიტა (შარლ გუნოს „ფაუსტი“), ტატიანა (პეტრე ჩაიკოვსკი „ევგენი ონეგინი“), ალინა (გაეტანო დონიცეტის „სიყვარულის ნექტარი“), მიმი და ლაურეტა (ჯაკომო პუჩინის „ბოჰემა“, „ჯანი სკიკი“), ლეილა (ჟორჟ ბიზეს „მარგალიტის მაძიებლები“), ლუიზა და პრინცესა ნინეტა (სერგეი პროკოფიევის „დუენია“, „სამი ფორთოხლის სიყვარული“) და სხვ. გლუნჩაძის შესრულებისათვის დამახასიათებელია ნატიფი ლირიზმი, დახვეწილი გამომსახველობითი საშუალებები. ეწევა საკონცერტო მოღვაწეობას კამერული რეპერტუარით. გასტროლები გამართა საზღვარგარეთის მრავალ ქვეყანაში (საფრანგეთი, ავსტრია, გერმანია, იტალია, შვეიცარია). 1992-იდან მოღვაწეობს გერმანიაში.
ლიტერატურა
ქართული მუსიკის ენციკლოპედიური ლექსიკონი. – გვ. 112. თბ., 2015.
რესურსები ინტერნეტში
ნაირა გლუნჩაძე — ეროვნული არქივი
ქართველი სოპრანოები
ქართველი საოპერო მომღერლები
დაბადებული 30 მარტი
დაბადებული 1955
თბილისში დაბადებულები
ნ
რუმინეთის ადგილობრივი თვითმმართველობის ორგანოების არჩევნები (2012)

რუმინეთის ადგილობრივი თვითმმართველობის ორგანოების არჩევნები (2012) — ადგილობრივი თვითმმართველობის ორგანოების არჩევნები რუმინეთში, რომელიც გაიმართა 2012 წლის 10 ივნისს. მთავრობა ცდილობდა, გადაედო არჩევნების თარიღი და დაემთხვია ის რუმინეთის საპარლამენტო არჩევნები 2012-ისთვის, თუმცა რუმინეთის საკონსტიტუციო სასამართლომ ეს არ დაუშვა. არჩევნების შედეგად მთელი ქვეყნის მასშტაბით გაიმარჯვა სოციალ-ლიბერალურმა კავშირმა, რომელმაც ხმათა 65% მიიღო.
რესურსები ინტერნეტში
რუმინეთის არჩევნებში მემარცხენე ცენტრისტებმა გაიმარჯვეს რადიო თავისუფლება
2
2012 წლის არჩევნები
სალიკური სამართალი

სალიკური სამართალი — ეს სახელი წარმოდგება სალიელი ფრანკებისაგან. ფრანკები ორ დიდ ტომობრივ გაერთიანებად იყოფოდნენ სალიელ (სალი – კელტურად ზღვას ნიშნავს) და რიპუარელ ფრანკებად (რიპა – მდინარეს ნიშნავს, იგულისხმება რაინი). სამართლის კოდექსი. დოკუმენტის ენაა ვულგარული ლათინური. სალიკური სამართლის კრებული შედგენილია V საუკუნის დასასრულსა და VI საუკუნის დასაწყისში, სავარაუდოდ, ხლოდვიგ I-ის მიერ. თავისი მნიშვნელობა დაკარგა X საუკუნეში.
დოკუმენტი შედგება ორი პროლოგის, ორი ეპილოგისა და ძირითადი ტექსტისაგან. იგი დაყოფილია ტიტულებად ანუ თავებად რომელშიც ჩამოთვლილია დანაშაულები და მათი შესაბამისი სასჯელები. დღეისათვის „სალიკური სამართლის“ სამოცამდე ხელნაწერია შემორჩენილი.
იხილეთ აგრეთვე
ბურგუნდიული სამართალი
ვესტგოთების სამართალი
ბავარიული სამართალი
რესურსები ინტერნეტში
სალიკური სამართლის ტექსტი
საფრანგეთის ისტორია
სამართლის ისტორია
ანდრეი მოვჩანი

ანდრეი მოვჩანი (დ. 25 აპრილი, 1968, მოსკოვი) — რუსი ეკონომისტი, ფინანსისტი, ინვესტიციების სპეციალისტი. Movchan's Group-ის დამფუძნებელი, ეკონომიკური პოლიტიკის პროგრამის ექსპერტი კარნეგის მოსკოვის ცენტრში.
Movchans Group-ის საქმიანობის სფეროა გლობალური ფინანსური ბაზრებზე მაღალი შემოსავლების მქონე ფიზიკური პირების ქონების მართვა, კონსულტაცია ბიზნესის მართვის საკითხებზე და საინვესტიციო პორტფელების დამოუკიდებელი შეფასება.
ბიოგრაფია
დაიბადა 1968 წლის 25 აპრილს მოსკოვში.
2020 წელს დატოვა რუსეთი და ოჯახთან ერთად ლონდონში გადავიდა საცხოვრებლად
განათლება
1985-1992 — მოსკოვის სახელმწიფო უნივერსიტეტი, მექანიკა-მათემატიკის ფაკულტეტი
1995-1996 — რუსეთის მთავრობის დაქვემდებარებაში მყოფი ფინანსური აკადემია, საბანკო და სადაზღვევო ფაკულტეტი
2001-2003 — MBA, ჩიკაგოს უნივერსიტეტის ბიზნესის სკოლა (University of Chicago Booth GSB)
კვიპროსის ცენტრალური ბანკის მიერ გაცემული პროფესიული კომპეტენციის სერტიფიკატი (Certificate of Professional Competence of Supervisors and Employees of Banks and Investment Firms)
რუსეთის ფედერალური ფინანსური ბაზრების სამსახურის სერტიფიკატი 1.0
საქმიანობა
1992-1993 წლებში იყო ალფა ჯგუფის განყოფილების უფროსი. 1993 წელს დაინიშნა გუტას ჯგუფის ფინანსური განყოფილების უფროსად.
1994-1997 რუსეთის საკრედიტო ბანკის განყოფილების უფროსი.
1997 წლიდან 2003 წლამდე — ტროიკა დიალოგის აღმასრულებელი დირექტორი.
2003-2009 წლებში — აღმასრულებელი დირექტორი კომპანიაში Ренессанс Управление инвестициями.
2006-2008 წლებში — რენესანს კრედიტი ბანკის აღმასრულებელი დირექტორი.
2015 წელს იგი ხელმძღვანელობდა ეკონომიკური პოლიტიკის პროგრამას კარნეგის მოსკოვის ცენტრში, პროგრამის ექსპერტი 2017 წლის ივლისიდან.
2016 წელს მან დააფუძნა Movchan's Group, ინვესტიციების მართვის კომპანია და არის მმართველი პარტნიორი.
პუბლიკაციები
იგი ცნობილია როგორც ეკონომიკური და სოციალურ-პოლიტიკური სტატიების ავტორი და აქვს პირადი ბლოგი Facebook-ზე. არის YouTube და Telegram-ზე არხების ავტორი, რომელიც ეხება ფინანსური და საინვესტიციო ბაზრების თემატიკას.
იგი არის ჟურნალების Forbes, გამოცემა Republic.ru და გაზეთების Vedomosti, РБК და Kommersant-ის სვეტების ავტორი. მიჰყავს ბლოგი საიტზე Snob.ru.
წიგნები
Андрей Мовчан. Россия в эпоху постправды. Здравый смысл против информационного шума. — М.: Альпина Паблишер, 2019. — 598 с. — ISBN 978-5-9614-2428-7.
სქოლიო
რუსი ეკონომისტები
რუსი ჟურნალისტები
ალჩევსკი

ალჩევსკი — ქალაქი უკრაინაში. მდებარეობს ლუჰანსკის ოლქში. 2013 წელს ქალაქის მოსახლეობა 110474 კაცს შეადგენდა.
სქოლიო
ლუჰანსკის ოლქის ქალაქები
სადიზმი

სადიზმი
ტერმინს სადიზმი რამდენიმე მნიშვნელობა აქვს:
სადიზმი და მაზოხიზმი - სექსუალურ კონტექსტში
სადიზმი და მაზოხიზმი - სამედიცინო მნიშვნელობა
სადიზმი - ფსიქიკური აშლილობა
წმინდა ალექსი შუშანიას სახელობის მართლმადიდებლური სკოლა–გიმნაზია

წმინდა ალექსი შუშანიას სახელობის მართლმადიდებლური სკოლა–გიმნაზია — საქართველოს საპატრიარქოს მიერ დაარსებული სასწავლებელი ქალაქ სენაკში, სამეგრელო-ზემო სვანეთის მხარეში. დაარსდა 2010 წელს სენაკისა და ჩხოროწყუს მიტროპოლიტ შიოს კურთხევით. სასწავლებლის დაარსების იდეა თავიდანვე დაუკავშირდა ღირსი ალექსი ბერის (შუშანია) სახელს, რომელიც დაიბადა და მოღვაწეობდა ქალაქ სენაკში. ამჟამად სკოლა–გიმნაზიის I-XII კლასებში სწავლობს 480 მოსწავლე. კლასში მოსწავლეთა რაოდენობა არ აღემატება 20-ს. სკოლას გააჩნია საკუთარი უნიფორმა და ლოგო, რომელზეც გამოსახულია ხოხობი. სკოლა–გიმნაზიის ეზოში სენაკელი ბიზნესმენის, დემურ გადელიას დახმარებითა და შემოწირულობით აშენდა ღირსი ალექსი სენაკელის (შუშანია) სახელობის ტაძარი, სადაც სასწავლებლის მოსწავლეებს, პედაგოგიურ კოლექტივს და მრევლს შესაძლებლობა აქვს დაესწროს წირვა–ლოცვებს. სკოლას ჰყავს მოძღვარიც. დაწესებულებას გააჩნია თანამედროვე სტანდარტების შესაბამისი სამსართულიანი შენობა. აღჭურვილია საკლასო ოთახებით, საბუნებისმეტყველო და კომპიუტერული ლაბორატორიით, ბიბლიოთეკით, საკონცერტო დარბაზით, სპორტული დარბაზით, სატრაპეზოთი და სამედიცინო კაბინეტით. აგრეთვე, მოქმედებს შემდეგი კლუბები: STEM, ეკოკლუბი, ვიკიპედია, სპორტი. სკოლა აქტიურად იღებს მონაწილეობას სხვადასხვა სახის კონკურსში. აქვს მოსწავლეთა თვითმმართველობაც.
სკოლის მიზანი
სკოლა-გიმნაზია ვალდებულია შეუქმნას მოსწავლეებს საუკეთესო პირობები სწავლისა და შემოქმედებითი განვითარებისათვის, უზრუნველყოს თანამედროვე სტანდარტების შესაბამისი, მომავალზე ორიენტირებული განათლების მიღების შესაძლებლობით და მუდმივად იზრუნოს სასწავლო პროგრამების, სწავლის მეთოდებისა და ხარისხის გაუმჯობესებაზე;
ზოგადსაგანმანათლებლო საგნების სწავლებასთან ერთად, სკოლა-გიმნაზიაში უპირატესობა ენიჭება ქრისტიანული ღირებულებებისა და ქვეყნის კულტურული მემკვიდრეობის შესწავლას. ამასთან, სკოლა-გიმნაზია ხელს უწყობს მოსწავლეებში კრიტიკული და ანალიტიკური აზროვნების ჩამოყალიბებას, შემოქმედებითი და პრაქტიკული მუშაობის უნარ-ჩვევების განვითარებას;
ღია სამოქალაქო საზოგადოების ჩამოყალიბება;
სკოლა-გიმნაზიის დანიშნულებაა მოზარდების ინტეგრირება საერთაშორისო საგანმანათლებლო სივრცეში.
გალერეა
რესურსები ინტერნეტში
სკოლის ოფიციალური საიტი.
სკოლა-გიმნაზია Facebook-ზე.
სკოლა-გიმნაზია edu.aris.ge-ზე
სკოლა-გიმნაზია bia.ge-ზე
საქართველოს სკოლები
რიად მაჰრეზი

რიად მაჰრეზი
რიად კარიმ მაჰრეზი (არაბულად رياض محرز, ფრანგულად Riyad Mahrez) — ალჟირელი ფეხბურთელი, „მანჩესტერ სიტის“ ნახევარმცველი. 2016 წელს მოიგო ინგლისის პრემიერ-ლიგა და სეზონის საუკეთესო ფეხბურთელის ტიტული.
კარიერა
ლესტერ სიტი
2014 წლის 11 იანვარს რიად მაჰრეზი „ლესტერ სიტის" ფეხბურთელი გახდა. კლუბის მწვრთნელმა ნაიჯელ პირსონმა ინტერვიუში განაცხადა,რომ რიადი ძალიან ტექნიკური და ნიჭიერი მოთამაშეა, რაც
კიდევ უფრო გაზრდის მისი გუნდის პოტენციალს. ჟურნალისტებმა ტრანსფერის სავარაუდო ღირებულებად 400 000 £ დაასახელეს. ახალ გუნდში პირველი მატჩი მაჰრეზმა ითამაშა გასვლაზე „ნოტინგემის" წინააღმდეგ. რიადი მოედანზე 70-ე წუთზე შემოვიდა, ხოლო 82-ე წუთზე გოლის გატანა მოახერხა, რითაც „ლესტერს" ფრე მოუტანა (2-2).
2015 წელს „ლესტერ სიტიმ" პრემიერ-ლიგაში თამაშის უფლება მოიპოვა. სეზონის პირველივე მატჩში მაჰრეზმა ორი გოლი გაუტანა „სანდერლენდს". მისმა გუნდმა 4-2 გაიმარჯვა. მთლიანი სეზონის განმავლობაში რიად მაჰრეზი მშვენივრად თამაშობდა,ჟურნალისტები განსაკუთრებით აღნიშნავდნენ ალჟირელისა და ჯეიმი ვარდის დუეტის ეფექტურობას. მაჰრეზი ძალიან კარგად წარმოაჩინა მისმა დრიბლინგმა.სეზონის ბოლოს რიადს 17 გოლი დაუგროვდა და 11 საგოლე გადაცემა დაუგროვდა. „ლესტერ სიტიმ" სენსციური ჩემპიონობა მოიპოვა, რაშიც რა თქმა უნდა მაჰრეზმა დიდი როლი ითამაშა. ინგლისის საფეხბურთო ასოციაციამ მაჰრეზი სეზონის საუკეთესო ფეხბურთელად დაასახელა. 2018 წელს დატოვა გუნდი და „მანჩესტერ სიტის“ შეუერთდა
ტიტულები
ლესტერ სიტი:(2)
პრემიერ ლიგა (1): 2015–16
ინგლისის ჩემფიონშიფი (1): 2013–14
მანჩესტერ სიტი:(8)
პრემიერ ლიგა (2): 2018–19, 2020–21
ინგლისის ლიგის თასი (3): 2018–19, 2019–20, 2020–21
ინგლისის ასოციაციის თასი (1): 2019
ინგლისის სუპერთასი (2): 2018, 2019
უეფა-ს ჩემპიონთა ლიგის ფინალისტი: 2020–21
სქოლიო
დაბადებული 1991
ალჟირელი ფეხბურთელები
ფრანგი ფეხბურთელები
პრემიერ ლიგის ფეხბურთელები
ლესტერ სიტის ფეხბურთელები
მანჩესტერ სიტის ფეხბურთელები
სახაროვის პრემია

სახაროვის პრემია
ანდრია სახაროვის სახელობის პრემია დაარსდა 1988 წელს ევროპის პარლამენტის მიერ.
ჯილდო გაიცემა ყოველწლიურად შემდეგ სფეროებში წარმატების შემთხვევაში:
ადამიანის უფლებების და ძირითადი თავისუფლებების დაცვა.
დემოკრატიის განვითარება და კანონის უზენაესობის დაცვა.
საერთაშორისო სამართლის პატივისცემა.
უმცირესობის უფლებების დაცვა.
ლაურეატები
რესურსები ინტერნეტში
სქოლიო
2210

2210
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
ტფილისის კონკა

ტფილისის კონკა
კონკა — ცხენშებმული ტრამვაის ვიწროლიანდაგიანი რკინიგზა თბილისში. მოქმედებდა 1883-1904 წლებში.
ამუშავდა 1883 წლის 26 თებერვალს კერძო მეწარმის, შემცოვის თაოსნობით. ეს იყო ოთხივე მხრივ ღია ვაგონი, რომელსაც რკინის ბოძებზე დაყრდნობილი სახურავი ჰქონდა, შიგ იდგა მოძრავსაზურგიანი სკამების რიგი. კონკაში 20 კაცი ეტეოდა, კონდუქტური (ბილეთების გამყიდვეკი) იდგა კონკის ღია ბაქნის ერთსაფეხურიან კიბეზე კონკა თავდაპირველად აკავშირებდა ვაგზლის და ვორონცოვის მოედნებს. გზის სიგრძე 2410 მ იყო. 1885 წელს კონკა გადავიდა „ტფილისის ტრამვაის ბელგიური საზოგადოების“ ხელში. 1889 წლის 15 ოქტომბერს გაიხსნა ყორღანოვის კერძო ხაზი, რომელიც ასევე ბელგიურმა კომპანიამ შეისყიდა.
1890-იან წლებში კონკის სავალი გზა გაიზარდა და ვორონცოვის მოედნიდან, ვორონცოვის და ნიკოლოზის ხიდების გავლით, პუშკინის აღმართით მიაღწია ერევანსკის მოედანს მოედანს, საიდანაც სასახლის ქუჩის, გოლოვინის პროსპექტისა და ვერის დაღმართის მეშვეობით კირხის მოედანს აღწევდა; ბოლოს, მიხეილის გამზირისა და ვაგზლის ქუჩის გავლით ისევ ვაგზლის მოედანზე ბრუნდებოდა.
1904 წელს კონკა ელექტროტრამვაიმ შეცვალა. 1910 წლისთვის კონკის გზის სიგრძე 23 კმ-მდე შემორჩა მხოლოდ ავჭალის (ახლანდელი გ. ჩიტაიას) ქუჩაზე.
ლიტერატურა
საქართველოს რკინიგზა
თბილისის ისტორია
თბილისის ტრანსპორტი
ფოსა დეი ლეონი

ფოსა დეი ლეონი („ლომების ბუნაგი“) — მილანური ულტრადაჯგუფება, რომელიც 5000-6000-მდე წევრს ითვლის. იგი საფეხბურთო კლუბ „მილანის“ ფანებითაა დაკომპლექტებული. დაჯგუფება ცნობილია წევრთა თავისუფალი მიღების წესით, — „ხუთ ევროდ შენ „ფოსა დეი ლეონის“ წევრი ხარ“ — ხშირად მღერიან დაჯგუფების წევრები სტადიონზე. „ფოსა დეი ლეონი“ აპოლიტიკური, აპარტიული ორგანიზაციაა, განსხვავებით მილანის მეორე ულტრადაჯგუფება „ბრიგატე როსონერისაგან“, რომელიც მემარჯვენე-რადიკალური იდეების მატარებელია.
მილანი (საფეხბურთო კლუბი)
de:AC Mailand#Fossa dei Leoni
სანსა სტარკი

სანსა სტარკი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ტელეადაპტაციისას მისი როლი შეასრულა ინგლისელმა მსახიობმა სოფი ტერნერმა.
თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. სანსა არის ერთ-ერთი უმდიდრესი და ძლევამოსილი „სტარკების ოჯახის“ წევრი. ფიგურირებს წიგნებში: „სატახტოთა თამაში“ (1996), „მეფეთა ჯახი“ (1998), „ხმლების ქარიშხალი“ (2000), ხოლო ცენტრალური პესონაჟია „ნადიმი ყვავებისთვის“ (2005) და „ცეკვა დრაკონებთან“ (2011).
სანსას პერსონაჟის განვითარებამ კრიტოკესებისგან უარყოფითი შეფასება მიიღო. ტერნერი და დანარჩენი მსახიობები ნომინირებულნი იყვნენ კინომსახიობთა გილდიის ჯილდოზე დრამატულ სერიალში საუკეთესოდ შესრულებული როლებისთვის 2012, 2014, 2015 და 2016 წლებში. ტერნერმა ასევე მიიღო ემის ჯილდო დრამატულ სერიალში საუკეთესოდ შესრულებული მეორეხარისხოვანი როლისთვს 2019 წელს.
პერსონაჟის აღწერა
სანსა არის ლორდ ედარდ სტარკისა და ლედი კეიტლინ სტარკის უფროსი ქალიშვილი. ის დაიბადა და აღიზარდა ვინტერფელში თავის უფროს ძმასთან რობ სტარკთან და უმცროს და არიასთან ერთად, ასევე მას ყავდა ორი უმცროსი ძმა ბრანი და რიკონი, ასევე უფროსი ნახევარძმა ჯონ სნოუ. ის დანიშნული იყო მეფე ჯოფრი ბარათეონზე, თუმცა მოგვიანებით დაქორწინდა ტირიონ ლანისტერზე, რომელთან ერთადაც დარჩა ოფიციალურ ქორწინებაში.
პერსონაჟის განვითარება
სანსა 11 წლის იყო სატახტოთა თამაშის დასაწყისში როდესაც ის დაინიშნა ჯოფრი ბარათეონის რკინის ტახტის მემკვიდრის მომავალ საცოლედ. როდესაც ის გაემგზავრა მეფის საბიჯელში, რათა მომზადებულიყო ქორწილისთვის, ის უეცრად გახდა ლანისტერების მძევალი მას შემდეგ, რაც მამამისი ლორდი ედარდ სტარკი სიკვდილით დასაჯეს. სანსა იყო დედოფალი სერსეი ლანისტერის მარჯერი ტაირელისა და პიტერ ბეილიშის მეურვეობის ქვეშ, რა პერიოდშიც, ის გაერკვა პოლიტიკასა და სასამართლო ინტრიგეში. ამ ყველაფერმა კი ხელი შეუწყო მოგვიანებით გამხდარიყო ჩრდილოეთის დედოფალი.
ლიტერატურა
ჯ.რ.რ მარტინი, სატახტოთა თამაში, აშშ., 1996
ჯ.რ.რ მარტინი, მეფეთა ჯახი, აშშ., 1998
ჯ.რ.რ მარტინი, ხმლების ქარისხალი, აშშ., 2000
ჯ.რ.რ მარტინი, ნადიმი ყვავებისათვის, აშშ., 2005
ჯ.რ.რ მარტინი, ცეკვა დრაკონებთან, აშშ., 2011
რესურსები ინტერნეტში
სანსა სტარკი
სოფი ტერნერის ჯილდოები
სატახტოთა თამაში
ყინულისა და ცეცხლის სიმღერის პერსონაჟები